Efter en tæt affære kunne Aalborg Håndbold sætte endnu to point på kontoen efter søndagens kamp i Slovenien mod Celje.

Håndboldherrerne fra Aalborg har fået en forrygende start på den nye sæson. I ligaen har de forsvarende danske mestre og pokalvindere lagt sig i spidsen efter fem kampe, og i Champions League har de også maksimumpoint. Søndag bød på det tredje opgør i den europæiske turnering for Aalborg. En pausestilling på 14-10 til hjemmeholdet fra Celje tydede ikke på, at Aalborg ville få noget med hjem til det nordjyske fra Slovenien. En stærk anden halvleg endte dog med, at Aalborg 30 sekunder før slutfløjtet kunne score til det endelige resultat på 29-28. Topscorer for Aalborg blev Magnus Saugstrup med fem kasser. Dermed har Aalborg lagt sig i spidsen for gruppen med i alt otte hold. Senere venter møder med giganter som PSG, Flensburg Handewitt og Barcelona. Den hjemlige liga skal dog også passes og næste kamp er her fredag d. 4. oktober, hvor Aalborg hjemme i Jutlander Bank arena tager imod Lemvig-Thyborøn Håndbold.